Nafarroako Parlamentuko Mahaiak, 2021eko apirilaren 19an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Patricia Fanlo Mateo andreak aurkeztutako galdera, COVID-19aren aurka txertatzeko hitzorduak SMS bidez emateari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Osoko Bilkuran izapidetzea.

Iruñean, 2021eko apirilaren 19an

Lehendakaria: Unai Hualde Iglesias

GALDERAREN TESTUA

Nafarroako Alderdi Sozialista talde parlamentarioari atxikitako Patricia Fanlo Mateok, Legebiltzarreko Erregelamenduan ezarritakoaren babesean, honako galdera hau aurkezten du, Osasuneko kontseilariak Osoko Bilkuran ahoz erantzun diezaion:

Nafarroako Foru Komunitatean COVID-19aren aurkako zenbat eta txerto gehiago izan, Osasun Departamentuak orduan eta ahalmen handiagoa erakutsi beharko du hitzorduak emateko.

Zer erritmorekin ari dira ematen COVID-19aren aurkako txertoa jartzeko hitzorduak SMS bidez? Nola ari da bermatzen teknologia hori baliatzeko zailtasunak dauzkaten pertsonek hitzordua bermatua izatea?

Iruñean, 2021eko apirilaren 15ean

Foru parlamentaria: Patricia Fanlo Mateo